שופטים – פרק ה' פסוקים א'-ל"א
חזקיהו לא אמר שירה על ישועת ה' [בהריגת 180,000 חיילי סנחריב בלילה אחד (מ"ב י"ח-י"ט, ישעיהו לו-לז)], ולכן לא זכה להיות משיח, למרות שהיה ראוי! טוב להודות לה'... צריך לדעת להכיר טובה, לומר תודה!
· חלוקת הפרק:
	א-ג 	פְּתִיחָה, קְרִיאָה לַשִּׁירָה
	ד-ה	הזכרת התורה שבעזיבתה ישראל נופלים ובעסק בה נושעים
	ו-ח 	עֲנוּתָם של ישראל וְקוֹצֶר יָדָם לִפְנֵי הַמִּלְחָמָה
	ט-י	
	יא-יג 	
	יד-יח	הַשְּבָטִים הַמִּתְנַדְבִים וְהַמְּשְתָּמְטִים
	יט-כב 	הֶמְשֵך תֵּיאוּר הַמִּלְחָמָה
	כג-כז 	גֵּנוּת הַמִּתְנַכְּרִים, תְּהִילַת יָעֵל וְסוֹף סִיסְרָא
	כח-ל   	תּקְוָה וְאַכְזָבָה בְּבֵית הָאוֹיֵב 
 	לא	סיכום השירה.
א וַתָּשַׁר דְּבוֹרָה וּבָרָק בֶּן אֲבִינֹעַם בַּיּוֹם הַהוּא לֵאמֹר.
דבורה אמרה השירה ברוח הקודש של נבואתה, וברק ואנשיו שרו איתה ביום ההודיה.
[bookmark: 2][bookmark: 3]ב בִּפְרֹעַ פְּרָעוֹת בְּיִשְׂרָאֵל בְּהִתְנַדֵּב עָם בָּרְכוּ ה'.
כשבאו האויבים על ישראל ופרצו בהם פרצות על עזיבתם את ה', והתנדב העם לחזור בתשובה – ברכו את ה' על הישועה שעשה (רש"י).
[bookmark: 4]ג שִׁמְעוּ מְלָכִים הַאֲזִינוּ רֹזְנִים: אָנֹכִי לַה' אָנֹכִי אָשִׁירָה אֲזַמֵּר לַה' אֱלֹהֵי יִשְׂרָאֵל.
הקשיבו מלכים ורוזנים [=שרים]: אני עומדת לשיר ולזמר לכבוד ה' אלהי ישראל!
[bookmark: 5]ד ה' בְּצֵאתְךָ מִשֵּׂעִיר בְּצַעְדְּךָ מִשְּׂדֵה אֱדוֹם אֶרֶץ רָעָשָׁה גַּם שָׁמַיִם נָטָפוּ; גַּם עָבִים נָטְפוּ מָיִם.
ה הָרִים נָזְלוּ מִפְּנֵי ה': זֶה סִינַי מִפְּנֵי ה' אֱלֹהֵי יִשְׂרָאֵל.
דבורה מזכירה את עניין מתן תורה: שה' בא משעיר ואדום – להם הציע את התורה וסירבו לקבלה – ואז הארץ והשמים הזדעזעו, עננים הורידו גשם, הרים זזו ממקומם, וכל מה שהיה בהר סיני – עשן, קולות, אש, ענן וכו' – הכל מפני הופעת ה' עליו, לתת תורה לישראל! כל הטבע מתרגש!
[רוצה דבורה לומר בהזכירה את התורה: התורה ניתנה בגבורה גדולה לישראל. כשהם עוזבים אותה ומתרחקים ממנה – הם ניתנים ביד אויביהם, וכשהם עוסקים בה הם נושעים (כנ"ל פסוק ב')].
[bookmark: 6]ו בִּימֵי שַׁמְגַּר בֶּן עֲנָת בִּימֵי יָעֵל חָדְלוּ אֳרָחוֹת; וְהֹלְכֵי נְתִיבוֹת יֵלְכוּ אֳרָחוֹת עֲקַלְקַלּוֹת.
בימי שמגר בן ענת ובימי יעל [שגם היא שפטה מעט את ישראל] פסקו אנשים ללכת בדרכים מפחד האויבים, ואלה שהלכו בכל זאת – הלכו בעיקומי דרך בהסתר, שלא ירגישו בהם.
[bookmark: 7]ז חָדְלוּ פְרָזוֹן בְּיִשְׂרָאֵל חָדֵלּוּ עַד שַׁקַּמְתִּי דְּבוֹרָה שַׁקַּמְתִּי אֵם בְּיִשְׂרָאֵל.
מפחד האויב הפסיקו גם לגור בערי פרזות, שאין להן חומה, ועברו לערים מבוצרות. כך היה עד שקמתי אני דבורה, כאם המייסרת את בנה ללכת בדרך הישר, והנהגתי את ישראל לתשועה שלימה.
[bookmark: 8]ח יִבְחַר אֱלֹהִים חֲדָשִׁים אָז לָחֶם שְׁעָרִים; מָגֵן אִם יֵרָאֶה וָרֹמַח בְּאַרְבָּעִים אֶלֶף בְּיִשְׂרָאֵל.
כשישראל בוחרים לעצמם אלהים אחרים ועובדים עבודה זרה, אז יש מלחמה בשעריהם. עכשיו שחזרו בתשובה אל ה' – אין צורך בכלי נשק כלל, אפילו כדי לעמוד מול 40 אלף מפקדי הצבא שהביא עליהם סיסרא [למה? כי התורה ותלמידי החכמים הם שומרי החומות האמיתיים!].
[bookmark: 9]ט לִבִּי לְחוֹקְקֵי יִשְׂרָאֵל הַמִּתְנַדְּבִים בָּעָם; בָּרְכוּ ה'.
לבי הולך אחרי חכמי ישראל המחוקקים, לאהוב אותם, שחיזקו ועודדו את העם לשוב אל ה' ולברכו.
[bookmark: 10]י רֹכְבֵי אֲתֹנוֹת צְחֹרוֹת יֹשְׁבֵי עַל מִדִּין וְהֹלְכֵי עַל דֶּרֶךְ שִׂיחוּ.
הסוחרים והשרים שירכבו מעכשיו על אתונות לבנות [=החשובות] ללא פחד מאויבים, וכן הדיינים שעד עתה לא עשו משפט בפרהסיה מפחד הגויים ועכשיו יכולים, וכן אלה ההולכים בדרכים כעת ללא פחד – שיחו וספרו על התשועה הזאת.
[bookmark: 11]יא מִקּוֹל מְחַצְצִים בֵּין מַשְׁאַבִּים שָׁם יְתַנּוּ צִדְקוֹת ה' צִדְקֹת פִּרְזוֹנוֹ בְּיִשְׂרָאֵל; אָז יָרְדוּ לַשְּׁעָרִים עַם ה'.
כשהיית הולכים לשאוב מים בנחל הייתם פוחדים מקול אבני החצץ, חלוקי הנחל, שהעובר עליהם משמיע קולם, כי יראתם מאויביכם. כעת אינכם צריכים לפחד עוד, ולכן מצוה עליכם לומר [=לתנות] הודיה לה'. וכן להודות לו על היכולת לחזור לערים המפורזות, ללא החומה, כי כבר אין ממה לפחד, ועם ה' ירדו בחזרה לערים הללו.
[bookmark: 12]יב עוּרִי עוּרִי דְּבוֹרָה עוּרִי עוּרִי דַּבְּרִי שִׁיר; קוּם בָּרָק וּשְׁבֵה שֶׁבְיְךָ בֶּן אֲבִינֹעַם.
דבורה כאילו קוראת לעצמה: התעוררי והתגברי בשירה, דבורה! המשיכי לומר דברי שיר! ולברק בעלה אומרת: קום ברק למלחמה [שבה לא היה צורך באמת להילחם] ועל ידי השירה המתחזקת תתחזק גם התשועה האלוקית!
[bookmark: 13]יג אָז יְרַד שָׂרִיד לְאַדִּירִים עָם; ה' יְרַד לִי בַּגִּבּוֹרִים.
אז, בתשועה הקודמת של ישראל, בימי אהוד בן גרא, היה אהוד שריד לעם ישראל שקם ונלחם ורדה [=שלט] בעם מואב בעזרת האדירים מישראל. בתשועה הזאת, לאחר ההתגברות בשירה ובמלחמה, ה' יעזור לי לרדות ולשלוט בעמים גיבורים!
[bookmark: 14]יד מִנִּי אֶפְרַיִם שָׁרְשָׁם בַּעֲמָלֵק אַחֲרֶיךָ בִנְיָמִין בַּעֲמָמֶיךָ; מִנִּי מָכִיר יָרְדוּ מְחֹקְקִים וּמִזְּבוּלֻן מֹשְׁכִים בְּשֵׁבֶט סֹפֵר.
מן השבט אפרים יצא שורש חזק – יהושע בן נון, והוא רדה ונלחם בעמלק. אחריו יקום מלך אחר – שאול, משבט בנימין, שיבוא על עמלק בראש צבא של 200 אלף לוחמים. משבט מנשה [שמכיר היה מצאצאיו] באו למלחמה בסיסרא אפילו שרים, ומשבט זבולון באו כולם – אפילו הסופרים שאינם מלומדי מלחמה.
[bookmark: 15]טו וְשָׂרַי בְּיִשָּׂשכָר עִם דְּבֹרָה וְיִשָּׂשכָר כֵּן בָּרָק בָּעֵמֶק שֻׁלַּח בְּרַגְלָיו; בִּפְלַגּוֹת רְאוּבֵן גְּדֹלִים חִקְקֵי לֵב.
והשרים שבשבט יששכר, הם חכמי הסנהדרין העוסקים בתורה, הם היו עם דבורה ונשמעו לדבריה, וכן שאר בני יששכר היו עם ברק ונשמעו לציוויו – הוא היה שולח אותם לכל מה שצריך, לכל צרכי המלחמה. לעומת זאת, בני ראובן – התפלגו מהמלחמה והיו להם הרבה חשבונות בלב...
[bookmark: 16]טז לָמָּה יָשַׁבְתָּ בֵּין הַמִּשְׁפְּתַיִם לִשְׁמֹעַ שְׁרִקוֹת עֲדָרִים; לִפְלַגּוֹת רְאוּבֵן גְּדוֹלִים חִקְרֵי לֵב.
[bookmark: 17]דבורה מוכיחה את שבט ראובן: בני ראובן! למה ישבת בין הצבאות הנלחמים, בין הגבולות, וחיכית לשמוע מי ינצח [על פי הקולות – קול גבורה ומלחמה או קולות כאב וחולשה] כדי להיות איתו?
יז גִּלְעָד בְּעֵבֶר הַיַּרְדֵּן שָׁכֵן וְדָן לָמָּה יָגוּר אֳנִיּוֹת; אָשֵׁר יָשַׁב לְחוֹף יַמִּים וְעַל מִפְרָצָיו יִשְׁכּוֹן.
[bookmark: 18]ואם אתם – בני ראובן – תטענו להגנתכם שהייתם רחוקים, בנחלתכם בעבר הירדן, הרי גם גלעד [מנשה] זה בעבר הירדן ובכל זאת באו למלחמה – ככתוב לעיל י"ד "מני מכיר" וכו'. ואף שבט דן – למה אספת כל רכושך לאניות כדי לברוח בהן? ושבט אשר – אמנם גם הוא לא בא למלחמה, אבל זה מסיבה מובנת, שכיון ששוכן בנחלתו ליד חופי הים נשאר לשמור על גבולותיו.
[bookmark: 19]יח זְבֻלוּן עַם חֵרֵף נַפְשׁוֹ לָמוּת וְנַפְתָּלִי: עַל מְרוֹמֵי שָׂדֶה.
שבט זבולון – מסרו נפשם והלכו בגבורה ובלי חשש מלמות במלחמה, וגם שבט נפתלי כמוהו – הלך והשתתף במלחמה על הר תבור.
מכאן מתוארת המלחמה בקצרה ובתוספת פרטים "חדשים":
יט בָּאוּ מְלָכִים נִלְחָמוּ אָז נִלְחֲמוּ מַלְכֵי כְנַעַן בְּתַעְנַךְ עַל מֵי מְגִדּוֹ; בֶּצַע כֶּסֶף לֹא לָקָחוּ.
[bookmark: 20]באו מלכים להילחם בנו, להצטרף לסיסרא, והיו כל צבאותיהם פרוסים על מרחב ענק – מתענך ועד מי מגידו. ומלכים אלה באו לעזרת סיסרא בחינם וללא בקשת שכר! [אם הגויים באו בחינם – איך אתם, השבטים שלא השתתפו במלחמה, לא באתם להצטרף לעזרת אחיכם???].
כ מִן שָׁמַיִם נִלְחָמוּ; הַכּוֹכָבִים מִמְּסִלּוֹתָם נִלְחֲמוּ עִם סִיסְרָא.
[bookmark: 21]לא רק לעזרת סיסרא התגייסו; גם ה' שלח לעזרת ישראל את צבאו, צבא השמים, שאינו מבקש שכר וגמול על לחימתו. הכוכבים ממסלוליהם בשמים נלחמו עם סיסרא! הכוכבים חיממו את חיילי סיסרא הלבושים בחליפות השריון שלהם, ומרוב חום נכנסו החיילים לנחל קישון להתקרר – ואז:
כא נַחַל קִישׁוֹן גְּרָפָם נַחַל קְדוּמִים נַחַל קִישׁוֹן; תִּדְרְכִי נַפְשִׁי עֹז.
[bookmark: 22]נחל קישון הצטרף אף הוא למאמץ המלחמתי, ושטף וגרף וסחף את חיילי האויב והטביע אותם. והיה זה כאילו נברא הנחל להיות שם מימי קדם לצורך הנקמה הזאת באויבי ה' וישראל – "נחל קדומים"! ואומרת דבורה: אותו נחל ששטף בכח את חיילי סיסרא – בתוכו דרכנו אנו, ישראל, בעוז ובגבורה, ולא הזיזו אותנו המים כלל. ודומה היה למה שקרה בקריעת ים סוף (רלב"ג).
כב אָז הָלְמוּ עִקְּבֵי סוּס מִדַּהֲרוֹת דַּהֲרוֹת אַבִּירָיו.
[bookmark: 23]בתוך הנחל השוטף והגורף ניסו החיילים הרשעים לברוח על סוסיהם, אך עקבי הסוס נשברו והוכו מהדהירות שעשו להם רוכביהם האבירים (מצודת דוד).
כג אוֹרוּ מֵרוֹז אָמַר מַלְאַךְ ה' אֹרוּ אָרוֹר יֹשְׁבֶיהָ: כִּי לֹא בָאוּ לְעֶזְרַת ה' לְעֶזְרַת ה' בַּגִּבּוֹרִים.
[bookmark: 24]דבורה מקללת את העיר מרוז, על שלא באו לעזרתם של ישראל: קללו את העיר מרוז, אמר לי ה' בנבואה על ידי מלאך, קללו את יושבי העיר הזאת, כי הם היו קרובים אל מקום המלחמה ולא באו לעזור לישראל – שזו עזרה לה' – כשהם נלחמו בגיבורים: סיסרא וצבאו.
כד תְּבֹרַךְ מִנָּשִׁים יָעֵל אֵשֶׁת חֶבֶר הַקֵּינִי: מִנָּשִׁים בָּאֹהֶל תְּבֹרָךְ.
[bookmark: 25]ולעומתם – תבורך יעל אשת חבר הקיני שכן עזרה לישראל, תבורך על ידי נשים צדקניות וצנועות היושבות באוהלים [כמו שרה "הנה באוהל", ורבקה "ויביאה יצחק האוהלה", ורחל ולאה "ויצא מאוהל לאה ויבוא באוהל רחל"] ותתקיים ברכתן.
כה מַיִם שָׁאַל חָלָב נָתָנָה; בְּסֵפֶל אַדִּירִים הִקְרִיבָה חֶמְאָה.
[bookmark: 26]איך עזרה לישראל? – הוא בא וביקש לשתות מים, והיא נתנה לו במקום זה חלב [שהוא מרדים], והגישה לו אף חמאה בספל של אנשים מכובדים וחשובים כדי שלא יחשוד בה וירגיש שהוא נחשב בעיניה לאדון.
כו יָדָהּ לַיָּתֵד תִּשְׁלַחְנָה וִימִינָהּ לְהַלְמוּת עֲמֵלִים; וְהָלְמָה סִיסְרָא מָחֲקָה רֹאשׁוֹ וּמָחֲצָה וְחָלְפָה רַקָּתוֹ.
[bookmark: 27]כשנרדם שלחה יעל את ידה השמאלית לקחת יתד של אוהל וידה הימנית לקחת מקבת להלום ולהכות בהן בראש סיסרא העמל, העייף והיגע. ובאמת הלמה בסיסרא והסירה את ראשו והרגה אותו.
כז בֵּין רַגְלֶיהָ כָּרַע נָפַל שָׁכָב: בֵּין רַגְלֶיהָ כָּרַע נָפָל בַּאֲשֶׁר כָּרַע שָׁם נָפַל שָׁדוּד.
[bookmark: 28]לפני רגליה נפל ומת, במקום שנרדם [ולשון השירה לחזור על דברים מספר פעמים].
כח בְּעַד הַחַלּוֹן נִשְׁקְפָה וַתְּיַבֵּב אֵם סִיסְרָא בְּעַד הָאֶשְׁנָב: מַדּוּעַ בֹּשֵׁשׁ רִכְבּוֹ לָבוֹא מַדּוּעַ אֶחֱרוּ פַּעֲמֵי מַרְכְּבוֹתָיו.
[bookmark: 29]אמו של סיסרא חיכתה לבנה, בוכה ומשקיפה מבעד לחלון הבית – למה מתעכבת מרכבת בנה. 
כט חַכְמוֹת שָׂרוֹתֶיהָ תַּעֲנֶינָּה; אַף הִיא תָּשִׁיב אֲמָרֶיהָ לָהּ.
[bookmark: 30]החכמות שבשרותיה עונות לה, ואף היא היתה אומרת כך לעצמה:
ל הֲלֹא יִמְצְאוּ יְחַלְּקוּ שָׁלָל רַחַם רַחֲמָתַיִם לְרֹאשׁ גֶּבֶר שְׁלַל צְבָעִים לְסִיסְרָא שְׁלַל צְבָעִים רִקְמָה: צֶבַע רִקְמָתַיִם לְצַוְּארֵי שָׁלָל.
[bookmark: 31]הלוחמים מתעכבים בשדה הקרב כי הם מחלקים ביניהם את השלל הרב – כל מיני בגדים צבעוניים וכל שלל.
לא כֵּן יֹאבְדוּ כָל אוֹיְבֶיךָ ה' וְאֹהֲבָיו כְּצֵאת הַשֶּׁמֶשׁ בִּגְבֻרָתוֹ; וַתִּשְׁקֹט הָאָרֶץ אַרְבָּעִים שָׁנָה.
וחותמת דבורה: המסכנה מנחמת עצמה בדברי שטות... כן יאבדו כל אויבי ה' וישראל, ואילו אוהבי ה' יהיו כמו השמש הזורחת: כל הזמן יותר ויותר מאירים ומגביהים ומתחזקים ומנצחים!
[bookmark: _GoBack]ושמואל הנביא מסיים פרקי דבורה וברק: לאחר מכן היה שקט במשך 40 שנה.
